Subaru Impreza

**Subaru Impreza** je automobil strednej triedy, ktorý od roku 1992 vyrába japonská automobilka Subaru, ktorá patrí pod konglomerát Fuji Heavy Industries (FHI). Automobilka Subaru uviedla model Impreza ako nástupcu modelu Leone, pričom motory EA používané v modeloch Leone boli nahradené novšími motormi EJ.

Momentálne vo svojej štvrtej generácii sa ponúka v karosárskych verziách 4-dverový sedan a 5-dverový hatchback, pričom v prvej generácii bola v ponuke aj verzia kupé. Obyčajné verzie sú v ponuke s motormi s objemami od 1,5 do 2,5 litra, pričom sú v ponuke aj výkonné verzie Impreza WRX a WRX STi. Od tretej generácie niektoré trhy používajú názov **Subaru WRX** pre svoje výkonné varianty modelu Impreza. Prvé tri generácie modelu Impreza v Severnej Amerike boli dostupné v off-road výbave, pričom tá niesla názov **Subaru Outback Sport**. Táto verzia je v štvrtej generácii známa ako **Subaru XV** a predáva sa medzinárodne.

Automobilka Subaru ponúka model Impreza v dvoch verziách pohonu, a to s predným pohonom a pohonom 4 × 4.

## Prvá generácia (1992–2000; GC, GF, GM)

Prvá generácia bola uvedená dňa 1. marca 1993 a bola v ponuke buď s predným náhonom (FWD) alebo pohonom 4 × 4 (AWD) a ako 4-dverový sedan alebo 5-dverové kombi (hatchback). Podľa článku v časopise *[[Motor Trend]]* z Marca 1992 zo strany 26 bol názov nového kompaktného automobilu značky Subaru pôvodne Loyale. Koncom roku 1995 bola Impreza v Japonsku uvedená v karosárskej verzii 2-dverové kupé. Impreza podobne ako ostatné automobily značky Subaru bola vybavená motormi typu boxer. Pôvodne boli v ponuke tieto motory s objemami 1,6 l, 1,8 l a 2,0 l, pričom neboli prepĺňané.

### WRX
left|thumb|Subaru Impreza 22B STI
Existovalo sedem verzií WRX. STI verzie boli označované nasledujúcimi číslami. Všetky modely WRX predávané v rokoch 1992 až 2000 niesli označenie GC8 (pre sedan) alebo GF8 (pre kombi). Kupé verzie zdieľali označenie "GC" so sedanmi.

V roku 1994 uviedla automobilka Subaru verziu Subaru Tecnica International (STI) modelu WRX pre Japonsko. Tieto modely boli oproti štandardným modelom WRX zlepšené v mnohých oblastiach, vrátane výkonejšie naladených motorov v modrej farbe, prevodoviek a pruženia. STI verzie boli nesmierne úspešné v rely pretekoch a aj medzi pouličnými pretekármi, a to predovšetkým v Japonsku.

V Európe bol model WRX uvedený ako Impreza GT. Jej výkon bol 155 kW/211 koní.

V roku 1998 vyrábala automobilka Subaru verziu kupé WRX STI s názvom 22B STI, ktorá mala rozšírená bodykit. Vyrábala sa od marca do augusta 1998. Po začatí predaja sa všetkých 400 japonských kusov predalo do 48 hodín. Ďalších 24 kusov bolo vyrobených pre export - 16 pre Spojené kráľovstvo, 5 pre Austráliu a 3 prototypy. 16 kusov, ktoré boli vyrobené pre Spojené kráľovstvo, upravila firma Prodrive (dlhšie prevodové pomery a špecifické svetlá pre Spojené kráľovstvo). Motor EJ22 poskytoval výkon 206 kW/280 koní a karoséria bola v unikátnej modrej farbe, pričom bola rozšírená o 80 mm. Hmotnosť verzie 22B bola 1270 kg a montovali na na ňu 17-palcové disky kolies.

;Verzie
* GC8A (11/1992-9/1993) 177 kW/240 koní
* GC8B (10/1993-8/1994) 177 kW/240 koní
* GC8C (9/1994-9/1996) 191 kW/260 koní
* GC8D (9/1996-9/1997) 206 kW/280 koní
* GC8E (1997) 206 kW/280 koní
* GC8F (9/1998-9/1999) 177 kW/240 koní
* GC8G (9/1999-9/2000) 160 kW/218 koní

### Technické údaje


Súbor:1999–2000 Subaru Impreza WRX sedan.jpg|1999-2000 Subaru Impreza WRX
Súbor:1997 Subaru Impreza Sportswagon (GF7 MY98) GX 2WD (2009-07-05).jpg|1997-2000 Subaru Impreza GX Wagon


## Druhá generácia (2000–2007; GD, GG)

Automobilka Subaru uviedla novú Imprezu pre svetový trh v roku 2000. Rozmermi väčšia ako jej predchodca, karosárska verzia sedan narástla v šírke o 40 mm a kombi (hatchback) len o 5 mm. Pri tejto generácii sa upustilo od výroby karosárskeho variantu kupé. Atmosférické štvorvalcové motory typu boxer boli v ponuke s objemami 1,5 l (EJ15), 1,6 l (EJ16), 2,0 l (EJ20) a 2,5 l (EJ25). Turbodúchadlom prepĺňané verzie motorov EJ20 a EJ25 boli v ponuke pre modely WRX a WRX STI.

### WRX
Ako pri prvej generácii, tak aj pri tejto boli v ponuke prepĺňané modely WRX a WRX STI a predávali sa v mnohých špecifikáciách.


Súbor:2000-2002 Subaru Impreza (GG9) RX hatchback (2009-05-24).jpg|2000-2002 Subaru Impreza RX Wagon
Súbor:Subaru Impreza Sportkombi (GD C-E (2003-2005)) front.jpg|2003-2005 Subaru Impreza GX Wagon
Súbor:2005-2007 Subaru Impreza.jpg|2005-2007 Subaru Impreza Wagon
Súbor:Scooby - Flickr - exfordy (2).jpg|2000-2002 Subaru Impreza WRX STI
Súbor:04-05 Subaru WRX STi 1.jpg|2004-2005 Subaru Impreza WRX STI
Súbor:Subaru Impreza 2.0 WRX STi 4x4 na Vyšných Hágoch.jpg|2005-2007 Subaru Impreza WRX STI


## Tretia generácia (2007–2014; GE, GH, GR, GV)

Automobilka Subaru odhalila tretiu generáciu Imprezy počas New York Auto Show dňa 2. apríla 2007, pričom boli odhalené obidve verzie-atmosférická štandardná verzia a aj turbodúchadlom prepĺňaná verzia WRX. Tretia generácia výkonnej verzia WRX STI debutovala v októbri 2007. Pôvodne bola Impreza v ponuke s karosériou 5-dverového hatchbacku (označovaná "GH"), pričom 4-dverový sedan (označovaný "GE") bol uvedený v roku 2008.

### WRX
Pri tejto generácii viacero trhov začalo používať označenie "Subaru WRX", hoci japonský a severoamerický trh si ponechal celý názov "Subaru Impreza WRX". Verzia WRX používala 2,5-litrový, turbodúchadlom TD04 prepĺňaný motor EJ255 s výkonom 169 kW/230 koní a s krútiacim momentom 320 Nm. Z prevodoviek v ponuke boli buď 4-rýchlostná automatická alebo 5-rýchlostná manuálna prevodovka.

Na ohlas kritikov, že nový Impreza má veľmi mäkké pruženie, urobila automobilka Subaru pre modelový rok 2009 niekoľko zmien. Motor EJ255 tak dosiahol výkon 195 kW/265 koní a krútiaci moment 331 Nm výmenou turbodúchadla TD04 za IHI VF52. to pomohlo Impreze WRX dosiahnuť zrýchlenie z 0 na 96 km/h za 4,7 sekundy.

### WRX STI
left|thumb|Subaru Impreza WRX STI (po facelifte)
Verzia WRX STI debutovala na Tokyo Auto Show v roku 2007. Verzie WRX STI sú postavené na základe modelov WRX. V Japonskú sú dostupné s 2,0-litrovým motorom EJ207 s dvomi turbodúchadlami, ktorý poskytuje výkon 227 kW/308 koní. Na exportné trhy sa dodávala IOmpreza WRX STI s 2,5-litrovým motorom EJ257 s jedným turbodúchadlom IHI VF48, pričom jeho výkon je 221 kW/300 koní a krútiaci moment 407 Nm. Turbodúchadlo stláča nasávaný vzduch, ktorý prúdi cez veľký medzichladič montovaný na motore.

;Verzie
* Subaru WRX STI Takumi (2008)
* 20th Anniversary Edition WRX STI (2008)
* WRX STI spec C (2009)
* WRX STI A-Line (2009)
* WRX STI 330S / WRX STI Type UK, WRX STI 380S
* WRX STI R205
* WRX STI Special Edition (MY 2010)
* WRX STI tS, WRX STI A-Line tS (2010)
* Cosworth WRX STI CS400
* WRX STI S206, WRX STI S206 NBR CHALLENGE PACKAGE (2011-2012)
* WRX STI A-Line type S (2011)
* Impreza G4 STI (koncept; 2012)
* Impreza WRX STI Group R4 (2012)
* WRX STI, WRX STI spec C, STI A-Line type S Package (2012)
* WRX STI tS Type RA, WRX STI tS Type RA NBR CHALLENGE PACKAGE (2013)


Súbor:2008 Subaru Impreza (GE7 MY09) RS sedan (2008-10-10) 02.jpg|Interiér Subaru Impreza RS 2009
Súbor:3rd Subaru Impreza sedan.jpg|Subaru Impreza sedan
Súbor:2011 Subaru Impreza WRX Premium hatchback -- 2011 DC.jpg|Subaru Impreza WRX
Súbor:028 - Subaru WRX STi - Flickr - Price-Photography.jpg|Motor Subaru Impreza WRX STI


## Štvrtá generácia (2011–súčasnosť; GP, GJ)

4-dverové a 5-dverové modely štvrtej generácie Imprezy boli odhalené v roku 2011 počas New York International Auto Show.


Súbor:2012 Subaru XV 2.0 diesel.JPG|Subaru XV
Súbor:Subaru Impreza G4 2.0i AWD.JPG|Subaru Impreza Sedan AWD
Súbor:スバル・XV 日本仕様室内.JPG|Interiér Subaru XV


## Motoršport
[thumb|Subaru Impreza 555, s ktorým [Colin McRae vyhral v roku 1995 titul]]
V skupine A pretekal automobil Subaru Impreza 555 od sezóny 1993, kedy nahradil automobil Subaru Legacy RS. Impreza 555 získala 2 tituly pre Subaru World Rally Team v sezónach 1995 a 1996. V roku 1995 sa s ním Colin McRae stal Majstrom sveta v rely. V sezóne 1997 bol tím jedným z dvoch prvých, ktorí upravili svoje automobily pre kategóriu WRC a opäť získal titul v pohári konštruktérov.

### Verzie WRC
#### Model 1997
Impreza bola jedným z prvých dvoch automobilov v novej kategórii World Rally Car. Všetky tri diferenciály boli riadené elektronicky. Oproti konkurencii mal automobil ideálne rozloženie hmotnosti na nápravy. Hmotnosť bola nízka a motor typu boxer zaisťoval nízke ťažisko automobilu. Motor bol rovnaký ako v predchádzajúcich automobiloch, B4 (motor)štvorvalcový boxer s objemom 1994 cm3 s výkonom 221 kW/300 koní a krútiacim momentom 471 Nm s rozvodom 2x DOHC. Automobilka tradične používala pneumatiky Pirelli. Jeho prvý štart bol na Rely Monte Carlo 1997, kde vyhral Pietro Liatti.

#### Model 2000
thumb|Automobil Subaru Impreza WRC 2000 Richarda Burnsa z roku 2000
Model 2000 technicky vychádza z modelu 1997, ale prešiel rozsiahlou modernizáciou. Upravilo sa výfukové potrubie, pruženie a elektronické jednotky diferenciálov. Prvým štartom bolo Rely Portugalsko 2000, kde vyhral Richard Burns.

#### Model 2001
thumb|left|Subaru Impreza WRC 2001 na Rely Fínska 2001
Verzia 2001 bola historicky druhým modelom automobilky v kategórii WRC. Išlo o úplne nový automobil. Pretože bola ukončená výroba karosérie kupé, bol ako základ použitý 4-dverový sedan. Vývoj mala opäť na starosti firma Prodrive. Richard Burns získal s týmto automobilom titul majstra sveta v roku 2001. PPrvý štart sa konal na Rely Monte Carlo 2001.

#### Model 2002
Tento model poháňal štvorvalcový boxer s objemom 1994 cm³ a výkonom 221 kW/300 koní prepĺňaný turbodúchadlom. Výfukový systém mal pokrytý keramikou a ohňovzdorným obalom. Tiež bol vybavený elektronickou riadiacou jednotkou motora, prevodovky a podvozku. Prevodovka používal 6-rýchlostnú elektro-hydraulickú značky Prodrive. Takisto používal pneumatiky Pirelli, ktoré boli obuté na diskoch OZ Racing.

#### Model 2003
[thumb|Impreza WRC 2003 [Petter Solberg|Pettra Solberga]]
Pri WRC špecifikácii išlo o úplne nový automobil. Verzia WRC bola nakoniec predstavená skôr ako sériový model. Nové bolo turbodúchadlo, vačkové hriadele, výfuk a elektronika. Petter Solberg získal s týmto automobilom titul v Majstrovstvách sveta v rely 2003. Poháňal ho stále rovnaký motor, ktorý už ale nedosahoval krútiaci moment 589 Nm. Prvý štart sa konal na Rely Monte Carlo 2003.

#### Model 2004
Firma Prodrive tento model oproti verzii 2003 predovšetkým odľahčila. Tiež bola upravená elektronika. Prvým štartom bola Rely Mexiko 2004.

#### Model 2005
[thumb|left|[Chris Atkinson na Subaru Impreza WRC 2005 počas Rely Nemecka 2006]]
Oproti predchádzajúcemu roku bola rošírená karoséria na 1800 mm. Zmenená bola aj vstrekovacia lišta a turbodúchadlo. Po dlhej spolupráci s firmou OZ Racing tentokrát disky kolies vyrobila spoločnosť BBS. Premiérovou súťažou bola Rely Mexiko 2005, kde vyhral Petter Solberg.

#### Model 2006
Model 2006 byl opäť úplne nový a nemal s predchádzajúcim modelom veľa spoločného. Kvôli úprave pravidiel musel mať mechanické diferenciály. Prvým štartom bolo Rely Monte Carlo 2006.

#### Model 2008
[thumb|right|[Chris Atkinson na Subaru Impreza WRC 2008]]
Model 2008 vychádzal z tretej generácie. Súťažil necelú sezónu 2008. dňa 
16. decembra 2008 ohlásil tím subaru World Rally Team odchod z Majstrovstiev sveta v rely kvôli ekonomickým problémom.

## Referencie

## Iné projekty

## Zdroj

Kategória:Automobily Subaru
Kategória:Automobily strednej triedy
Kategória:Hatchbacky
Kategória:Kupé
Kategória:Kombi
Kategória:Sedany
Kategória:Rely automobily
Kategória:Automobily s pohonom 4 × 4
Kategória:Automobily s predným náhonom